ΓΡΑΠΤΗ ΕΡΩΤΗΣΗ P-0820/02

υποβολή: Sebastiano Musumeci (UEN) προς την Επιτροπή

(18 Μαρτίου 2002)

Θέμα: Ναυάγια λαθρομεταναστών: δημιουργία μιας μονάδας διαχείρισης της κρίσης

Λαμβάνονταςπόψη ότι το πολλοστό ναυάγιο εξωκοινοτικών μεταναστών στα Στενά της Σικελίας που προκάλεσε τον θάνατο πενήντα και πλέον ανθρώπων, έθεσε και πάλι στην επικαιρότητα ένα όλο και πιο διαδεδομένο φαινόμενο·

Λαμβάνονταςπόψη ότι, τα μέτρα που έχουν μέχρι σήμερα ληφθεί από τα μεμονωμένα μεσογειακά κράτη μέλη έχουν αποδειχθεί ανεπαρκή μπροστά στη σοβαρότητα του προβλήματος,

ερωτάται η Επιτροπή εάν δεν πιστεύει ότι θα έπρεπε να καθιερωθεί μία μονάδα διαχείρισης της κρίσης με εκπροσώπους των κρατών μελών και των λοιπών χωρών της περιοχής της Μεσογείου, προκειμένου να προταθεί η έγκριση μιας κοινής στρατηγικής που θα θέσει τέρμα σε αυτήν την ατέλειωτη σειρά ατυχημάτων που, κατά τα τελευταία έτη, έχει προκαλέσει εκατοντάδες θύματα, μεταξύ των οποίων περιλαμβάνονται πολλές γυναίκες και παιδιά.

απάντηση του κυρίου Vitorino εξ ονόματος της Επιτροπής

(6 Μαΐου 2002)

Το τραγικό γεγονός που αναφέρει το αξιότιμο μέλος και πρόσφατα η άφιξη του πλοίου Monica στον λιμένα της Catania αποτελούν δύο μόνο παραδείγματα ενός ευρύτερου φαινομένου που είναι η άφιξη σκαφών όλων των ειδών και μεγεθών με λαθρομετανάστες στις ακτές των κρατών μελών. Οι λαθρομετανάστες αντιμετωπίζουν διάφορους κινδύνους, στους οποίους συμπεριλαμβάνεται η λαθραία μεταφορά τους από αδίστακτα εγκληματικά δίκτυα και οι κίνδυνοι επισφαλούς διάπλου. Όπως αναφέρθηκε πρόσφατα στην απάντηση στη γραπτή ερώτηση P-2079/01 του αξιότιμου μέλους(1), το θέμα αυτό απασχολεί σοβαρά την Επιτροπή και αποδεικνύει πόσο σημαντικό είναι η Ένωση να αναπτύξει πολιτικές για την πρόληψη και την καταπολέμηση της παράνομης μετανάστευσης, και ιδίως των παράτυπων ναυτιλιακών αφίξεων.

Πρόσφατα έχουν αναληφθεί διάφορες πρωτοβουλίες. Τον Ιούνιο του 2001 το Συμβούλιο επέτυχε πολιτική συμφωνία σχετικά με οδηγία που ορίζει τηνποβοήθηση παράνομης εισόδου, κυκλοφορίας και διανομής και συμπληρωματικό πλαίσιο απόφασης σχετικά με την ενίσχυση του ποινικού πλαισίου για την καταστολή τηςποβοήθησης της παράνομης εισόδου και διαμονής. Το Συμβούλιο εξέδωσε επίσης την οδηγία 2001/51/ΕΚ της 28ης Ιουνίου 2001 για τη συμπλήρωση των διατάξεων του άρθρου 26 της σύμβασης εφαρμογής της συμφωνίας του Σένγκεν της 14ης Ιουνίου 1985(2) προκειμένου να προσδιοριστούν περαιτέρω οιποχρεώσεις των μεταφορέων. Το Δεκέμβριο του 2000, η Επιτροπή εξέδωσε ανακοίνωση για την καταπολέμηση της εμπορίας ανθρώπων και την καταπολέμηση της σεξουαλικής εκμετάλλευσης παιδιών και της παιδικής πορνογραφίας(3). Η εν λόγω ανακοίνωση περιλαμβάνει πρόταση για απόφαση πλαίσιο του Συμβουλίου όσον αφορά την καταπολέμηση της εμπορίας ανθρώπων.

Στις 28 Φεβρουαρίου 2002 εκδόθηκε ένα γενικό πλαίσιο πολιτικής της Ένωσης για την αντιμετώπιση της παράνομης μετανάστευσης, όταν το Συμβούλιο ενέκρινε ολοκληρωμένο σχέδιο για την καταπολέμηση της παράνομης μετανάστευσης και της εμπορίας ανθρώπων. Το εν λόγω σχέδιο δράσης, το οποίο βασίζεται κυρίως στην ανακοίνωση της Επιτροπής για μια κοινή πολιτική κατά της παράνομης μετανάστευσης της 15ης Νοεμβρίου 2001(4), αποτελεί ένα ολοκληρωμένο σύνολο μέτρων στους τομείς των θεωρήσεων, της νομοθεσίας, της επανεισδοχής και της πολιτικής επαναπατρισμού. Το σχέδιο δράσης περιλαμβάνει συγκεκριμένες πρωτοβουλίες για τη βελτίωση της πρακτικής συνεργασίας μεταξύ των κυβερνητικώνπηρεσιών που είναιπεύθυνες για αυτού του είδους τα μέτρα. Ιδιαίτερη προσοχή θα δοθεί στη βελτίωση των ελέγχων των θαλάσσιων συνόρων. Ως άμεσο επακόλουθο, θα προταθεί, στο πλαίσιο μελλοντικής ανακοίνωσης της Επιτροπής για μια ολοκληρωμένη διαχείριση των συνόρων, μια σειρά μέτρων για τη βελτίωση της συνεργασίας των μεθοριακών αρχών των κρατών μελών, δίνοντας ιδιαίτερη προσοχή στην επιτήρηση των θαλάσσιων συνόρων

(1) ΕΕ C 40 E της 14.2.2002.

(2) ΕΕ L 187 της 10.7.2001.

(3) COM(2000)854 τελικό.

(4) COM(2001)672 τελικό.